Südalinn ja õunavein: Goethe jälgedes  Johann Wolfgang von Goethe on Frankfurtis alati moes olnud ja igaühele, kes tema jälgedes läbi Frankfurti kõnnib, avaneb linn nagu iseenesest. Teekond võiks alata tema sünnimaja juurest südalinnas ja minna edasi Goethestrassele, linna luksuslikule poodlemistänavale. Tee jätkub läbi linna südame, peavahist mööda ja üle Maini Städelisse, kus ripub Hans Tischbeini kuulus maal "Goethe Campagna di Romas". Sellest lõuna pool, juba linnametsas, tasub 45 meetri kõrguse  puust Goethe torni otsa ronimine ära tänu sealt avanevale võrratule üle kogu linna. Tagasitee võiks viia mööda ühest vanimast võõrastemajast, Maini kaunil kaldal asuvast Gerbermühlest. Goethe, kes sõbrasuhte tõttu toonase rentniku, pankur Johan Jakob von Willemeriga siin sageli aega veetis ja Willemeri kasutütresse Mariannesse kõrvuni ära armus, jõi juba tollal siin aeg-ajalt klaasikese õunaveini. See on tänapäevani frankfurtlaste lemmikjook.